kardosdrur/scandi-wiki huggingface dataset:
Blunk

Blunk er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Landsbyen Blunk ligger ni kilometer nord for Bad Segeberg ved sydvestenden af naturpark Holsteinische Schweiz. Tre kilometer mod vest går Bundesstraße B 404/A 21 fra Bad Segeberg mod Kiel, ti kilometer mod syd går B 206 fra Bad Segeberg mod Lübeck. Fra 1911 til 1961 havde Blunk jernbanestation på Kleinbahn Kiel–Segeberg.

Blunk ligger på en bakke, på hvis østlige side Blunker See ligger i et skov- og englandskab. Ved vestenden af Blunk ligger en lavning hvor Limes Saxoniae går gennem. Denne blev rejst omkring 810 af saksere som beskyttelse mod de slaviske obotritter i det østlige Schleswig-Holstein.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Giro d'Italia 2003

Giro d'Italia 2003 var den 86. udgave af Giro d'Italia og blev arrangeret fra 10. maj til 1. juni 2003. Italieneren Gilberto Simoni vandt samlet med over 7 minutter foran sin landsmand Stefano Garzelli. Alessandro Petacchi vandt syv etapesejre.

Etaperne

Endelig resultatliste

Samlet – maglia rosa

Bjergtrøjen – maglia verde

Pointtrøjen – maglia ciclamino

Eksterne henvisninger 
 Tour d'Italie 2003 på museociclismo.it 
 Tour d'Italie 2003 på bikeraceinfo.com 

Cykelløb i 2003
2003
Taekwondo under sommer-OL 2016 – 58 kg (herrer)

Mændenes 58 kg vægtklasse i taekwondo under sommer-OL 2016 i Rio de Janeiro blev holdt d. 17. august 2016 i Carioca Arena 3.

Tidsoversigt 
Alle tider er lokal tid (UTC-3).

Eksterne links
Rio 2016 official event website  

58 kg (herrer)
Taekwondo under sommer-OL 2016 – 68 kg (herrer)

Mændenes 68 kg vægtsklasse i taekwondo under sommer-OL 2016 i Rio de Janeiro blev holdt 18. august 2016 på Carioca Arena 3.

Tidsoversigt 

Alle tider er lokal tid (UTC-3).

68 kg (herrer)
Raketstyr

Raketstyr er et rekylfrit, bærbart våben som primært anvendes til at bekæmpe panserkøretøjer. Raketstyret affyrer et projektil som drives af en raketmotor. Nogle gange anvendes backronymet RPG (Rocket-Propelled Grenade) for raketstyr: RPG er et russisk akronym; РПГ (Ручной Противотанковый Гранатомёт) hvilket frit oversat betyder "manuel panserværnsgranatkaster".

Se også 
 Bazooka
 Panzerfaust
 Dysekanon

Panserværnsvåben
Bühnsdorf

Bühnsdorf er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Bühnsdorf er en vejby, der ligger omkring 7 km sydøst for Bad Segeberg. Mod vest går motorvejen A 21 fra Bad Segeberg mod Bad Oldesloe, og mod nord Bundesstraße B 206 fra Bad Segeberg mod Lübeck.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Otto Frederik Aage Danneskiold-Samsøe

Hans Excellence (H.E.) Otto Frederik Aage greve Danneskiold-Samsøe  (født 1947). Han var dansk godsejer af Øllingsø gods fra 1975-2011.

Søn af Niels Frederik Kjeld Viggo greve Danneskiold-Samsøe og Lykke Wilhjelm til Ravnsbygård og Øllingsø. Otto Frederik Aage greve Danneskiold-Samsøe fik sammen med sin hustru Ilse Møller sønnerne Rolf greve Danneskiold-Samsøe (født 1976) og Helge greve Danneskiold-Samsøe (født 1981).

Kilder 
 Danmarks Adels Aarbog

Godsejere fra Danmark
Sæsoner af Bedrag

Sæsoner af Bedrag er en komplet liste over udsendelser i krimi- og dramaserien Bedrag, der første gang blev sendt 1. januar 2016 i Danmark.

Serien følger en gruppe forskellige personer, der på hver sin måde bliver involveret i de økonomiske forbryderes verden. Med den fiktive succesfulde energivirksomhed Energreen som omdrejningspunkt, følger man hvert afsnit livet for seriens vidt forskellige hovedpersoner, som inkluderer juristen Claudia (Natalie Madueño), direktøren Sander (Nikolaj Lie Kaas), politiefterforskeren Mads (Thomas Bo Larsen) samt den tidligere biltyv og nuværende mekaniker Nicky (Esben Smed). Serie #" refererer til episodens nummer i hele serien, mens sæson #" refererer til episodens nummer i den specifikke sæson. 

Ultimo 2019 var der udsendt 20 afsnit af Bedrag. Begge sæsoner er tilgængelige på DVD og Blu-Ray i region 2 og 4. Efter afslutningen af den anden sæson, besvarede seriens forfatter, Jeppe Gjervig Gram, på spørgsmål fra dr.dk's brugere - her kom det frem, at der arbejdes på en fortsættelse til serien.

I januar 2019 havde tredje sæson præmiere.

Serieoverblik

Sæson 1 (2016) 

Sæson et blev udsendt fra 1. januar 2016 til 28. februar 2016. Efterforskeren Mads bliver kaldt ud til en strandvasker nær en vindmøllepark. Umiddelbart ligner sagen en banal arbejdsulykke, men sagen trækker tråde langt ind i Energreen - én af Danmarks største og mest succesfulde energivirksomheder. Energreens direktør er den karismatiske Sander, og i kulissen knokler den unge jurist Claudia for at avancere i firmaet. Den tidligere biltyv, mekanikeren Nicky, arbejder på sin svigerfars værksted. Han har lagt kriminaliteten bag sig for kærestens skyld- men hans nye kollega Bimse frister Nicky med udsigten til hurtige penge. 

Den originale sendedato er den dag, afsnittet blev udsendt første gang i Danmark på DR1.

Sæson 2  (2016) 

Sæson to blev udsendt fra 25. september 2016 til 27. november 2016. Anden sæson af serien fortsætter 18 måneder efter vi forlod den ved afslutningen af første sæson. Claudia kommer ud efter halvandet år i fængsel til en noget anden tilværelse, end hvad hun har været vant til. Mads har svært ved at slippe Energreen og sidder fast i rutinesager hos Bagmandspolitiet, før en tilsyneladende banal sag om en lille virksomhed, der er gået konkurs, fanger hans opmærksomhed. Nicky har stadig sit autoværksted sammen med Bimse, men 9-til-16 jobbet keder ham - så ved siden af mekanikerarbejdet er han begyndt at gå til hånde for Svenskeren, for at blive lært op som 'fixer'.  

I sæson to er blikket vendt mod bankverdenen, hvor storbanken Nova Bank forsøger at opkøbe den mere kontroversielle bank Absalon Bank. Anden sæson introducerer flere nye personer, deriblandt Absalon Banks to direktører, Simon og Amanda Absalonsen, ligesom sæsonen tager afsked med Energreens karismatiske direktør Sander.

Den originale sendedato er den dag, afsnittet blev udsendt første gang i Danmark på DR1.

Sæson 3: (2019)

Referencer 

Tv-serier fra Danmark
Royal Marines

Corps of Royal Marines, som regel bare kaldet Royal Marines (RM), er den britiske flådes amfibiske infanteri. Korpset blev oprettet d. 28. oktober 1664 og er en af de ældste grene af Storbritanniens væbnede styrker. Oprindeligt var styrken, under navnet Duke of York and Albany's Maritime Regiment of Foot, underlagt den britiske hær, men i 1755 blev de 50 kompagnier i tre divisioner, under navnet His Majesty's Marine Forces, overført til admiralitetets kontrol. I 1802 fik tropperne navnet Royal Marines. I 1923 blev marineinfanteriet slået sammen med Royal Marine Artillery til Corps of Royal Marines.

RM er i dag organiseret i en kommandobrigade, 3 Commando Brigade, med tre underliggende kommandoer på bataljonsstørrelse, samt et antal andre afdelinger, deriblandt Royal Marines Band, et træningscenter, en stormgruppe og en flådebeskyttelsesgruppe.

Specialstyrken Special Boat Service er også en del af Royal Marines.

Grader og distinktioner

Kilde:

Eksterne

Noter 

Royal Navy
Marineinfanteri
Fleet Air Arm

Fleet Air Arm er den britiske flådes flyvetjeneste, forkortet FAA, og er en afdeling under Royal Navy med ansvar for alle fly og helikoptere i den britiske flåde. FAA blev oprettet i 1937, men havde en forgænger i Royal Naval Air Service, som eksisterede 1912-1918, hvorefter den blev slået sammen med Royal Flying Corps til Royal Air Force.

Størrelse 
Cirka 6.200 personer og 250 fly og helikoptere.

Udstyr 
Styrken består af 200 kampfly og 50 skolefly, der vedligeholdes, ligesom personellet optrænes, i nært samarbejde med Royal Air Force.

Eksterne henvisninger 

Royal Navy
Max Delbrück

Max Delbrück henviser til:

 Max Delbrück (kemiker) (1850-1919) – tysk kemiker
 Max Delbrück (biofysiker) (1906-1981) – tysk biofysiker
EHF Champions League 2016-17 - slutspil (mænd)

Denne artikel beskriver slutspillet (knockout-fasen) i herrernes EHF Champions League 2015-16.

Kvalificerede hold 
Top-seks placerede hold fra hver af de to grupper går videre til slutspillet.

Format 
12 hold spiller hjemme- og udekampe i den første slutspilsfase, med de ti kvalificerede hold fra gruppe A og B og de to hold, der kvalificerer sig fra gruppe C og D. Derefter vil de seks vindere fra disse kampe slutte sig til vinderne af gruppe A og B for at spille hjemme og ude for at få retten til at gå videre til final four.

Ottendedelsfinaler

Kampe 

|}

Kvartfinaler

Kampe 

|}

Final four 
"Final four" er en runde hvor der spilles semifinaler, finale og bronzekamp. Kampene spilles i Lanxess Arena i Köln, Tyskland den 3. og 4. juni 2017.

Bracket

Semifinaler

Kamp om tredieplads

Finale

Referencer

Eksterne henvisninger 
 Final four website 

2016-17 - slutspil (mænd)
Guldberg Skole

Guldberg Skole (tidligere Stevnsgade Skole og Sjællandsgades skole) er en dansk folkeskole på Nørrebro i København. Skolen er kendt for at være udgangspunktet for basketballklubben Stevnsgade Basketball.

Guldberg skole blev oprettet i 2006 ved en sammenlægning af Stevnsgades skole og Sjællandsgades skole. Stevnsgade Skole er opført i 1914 og hed dengang Nørre Fælled Friskole, den er tegnet af arkitekt Hans Wright. Sjællandsgades Skoles hovedbygning og gymnastiksal er opført i 1887 og tegnet af arkitekten Hans J. Holm, mens den nyere tilbygning er opført i 1921 og tegnet af Hans Wright.

Referencer 

Folkeskoler i Københavns Kommune
Max Delbrück (kemiker)

Max Emil Julius Delbrück (født 16. juni 1850 i Bergen på Rügen, død 4. maj 1919 i Berlin) var en tysk agrikulturkemiker. Han var bror til Hans og Ernst Delbrück samt farbror til nobelprismodtageren Max Delbrück.

Delbrück, der blev dr. phil. 1872, var assistent ved Berliner Gewerbeakademie 1872-1873 og ved forsøgsanstalten i Halle 1873-1874. Han fik 1874 af Verein der Spiritusfabrikanten i opdrag at organisere deres forsøgsanstalt i Berlin, som under hans ledelse udfoldedes til den i forbindelse med landbrugshøjskolen sammesteds stående store forsknings- og læreanstalt Institut fur Gährungsgewerbe.

Delbrück blev 1881 lærer og 1882 professor ved nævnte højskole og var 1898-1899 dens rektor. Han indtog en ledende stilling indenfor forskningen på gæringsvidenskabens område og havde stor indflydelse på gæringsteknikkens udfoldelse. Han udarbejdede under krigsafspærringen en metode for massefremstilling af gærsvamp til udfodringsformål og medvirkede også ved kartoffeltørrelsesindustriens udfoldelse. Han var medlem af Lantbruksakademien siden 1909.

Blandt hans skrifter mærkes: Handbuch der Spiritusfabrikation (sammen med Max Maercker; 9. udgave 1908), Hefe, Gärung und Fäulnis (sammen med Adam Schrohe; 1904), System der natürlichen Hefereinzucht (sammen med Franz Schoenfeld; 1895). Delbrück redigerede "Zeitschrift für Spiritusindustrie".

Kilder 

 

Agrikulturkemikere
Kemikere fra Tyskland
Universitetsrektorer
Professorer fra Tyskland
Medlemmer af Kungliga Lantbruksakademien
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Rügen
Ugglan
Flemming Danielsen

Flemming Danielsen er en tidligere professionel dansk basketballspiller som har vundet mesterskaber med både SISU og Stevnsgade Basketball.

Han arbejder nu som idrætslærer.

Eksterne henvisninger 

 

Basketballspillere fra Danmark
Seid (skib, 1882)

Den svenske torpedobåd Seid blev søsat i 1882 og gjorde tjeneste i den svenske marine fra december samme år. I 1887 skiftede den navn til Blixt og fra 1907 fungerede den som patruljebåd uden torpedoer. Under forskellige navne gjorde den tjeneste indtil 1926.

Baggrund og design 
Seid blev bygget af det engelske værft Thornycroft ved Themsen vest for London. I dimensioner og konstruktion mindede den meget om den danske Torpedobaad Nr. 6, bygget på samme værft i 1881, og ligesom denne havde den to torpedoapparater i stævnen. Seid blev søsat i november 1882 og afleveret til den svenske flåde den følgende måned, og den foretog turen til Sverige for egen kraft. Tidligt i karrieren blev den forsynet med en 25 mm dobbeltløbet mitrailleuse fra Nordenfeldt ("kulspruta" M/84). Maskineriet var en tocylindret Woolf to-gangs dampmaskine ("compound") på 360 indikerede hestekræfter.

Tjeneste 
Seid skiftede i 1887 navn til Blixt, fordi Norge og Sverige, der var i personalunion, havde besluttet at dele alfabetet imellem sig, hvad torpedobåde angik, så Sverige fik "A"-"N" og Norge resten. Ved navneskiftet i 1887 fik båden også et nummer, 63. I 1907 ophørte tjenesten som torpedobåd, idet stævnapparaterne blev fjernet, og mitrailleusen blev udskiftet med en 37 mm kanon M/98B. Herefter fungerede den som patruljebåd ("bevakningsbåt") med betegnelsen B 7. I 1910 skiftede den betegnelse igen, til Vedettbåten n:r 7 (V 7). Blev i 1919 overført til Kystartilleriet og var her tilknyttet Vaxholms fæstning indtil udrangeringen i 1926.

Noter

Litteratur og eksterne henvisninger 
 Borgenstam, Curt & Nyman, Bo, Attack till Sjöss. Med svenska flottans torpedobåtar i 100 år. CB Marinlitteratur, 1985. 
 Hofsten, Gustav von & Waernberg, Jan, Örlogsfartyg. Svenska maskindrevna fartyg under tretungad flagg. Svensk Militärhistoriskt Bibliotek, 2003. 

Krigsskibe fra Sverige
Uranium (album)

Uranium er en EP fra det danske dancehallband Bikstok Røgsystem. det udkom i 2015, ti år efter debutalbummet Over stok og sten. Musikmagasinet GAFFA gav albummet fem ud af seks stjerner og det samme gjorde Soundvenue.

Spor 
 "80'eren" - 4:10
 "Uranium" - 3:57
 "Gå Nu Hjem (Mellemkød)" - 0:28
 "Tyveknægt" - 4:14
 "Vildere End Dem" - 4:36
 "Mandag Morgen (Mellemkød)" - 0:28
 "Spøgelser" - 3:41
 "Delerium" - 3:48

Referencer 

Album fra 2015
Bikstok Røgsystem-album
EP-plader
Lille terne

Lille terne (Sternula antillarum) er en mågefugl, der lever i Nord og Mellemamerika.

Noter 
 Avibase - the world bird database

Eksterne henvisninger 

Mellemamerikas fugle
Nordamerikas fugle
Terner
Niels Christian Niels-Christiansen

Niels Christian Niels-Christiansen (10. maj 1925 - 11. oktober 2016), ofte blot kaldet Niels-Christiansen, var en dansk sportsjornalist, der gennem 40 år var en markant reporter og kommentator på DR TV.

Niels-Christiansen arbejdede på en række jyske dagblade, inden han i 1954 kom til Danmarks Radio. Her arbejdede han i en lang årrække tæt sammen med Gunnar "Nu" Hansen. Hans stemme var kendt fra en række sportstransmissioner på tv, ikke mindst i vintersportsgrene som kunstskøjteløb samt i mange år transmissionerne fra den traditionelle skihopskonkurrence i Garmisch-Partenkirchen. Men han dækkede et bredt spektrum af sportsgrene og kommenterede således også den første kamp, der blev sendt i Tipslørdag i 1969. Niels-Christiansen kommenterede fra otte olympiske sommerlege og ni olympiske vinterlege samt ni fodbold-VM-slutrunder.

Han gik på pension i 1994.

Referencer

Eksterne henvisninger 
 

Sportsjournalister fra Danmark
Sæsoner af Hammerslag

Dette er en liste over afsnit af Hammerslag, der vises på DR1.

Sæson 2005 
Vært: Peter Ingemann.

Sæson 2006 
Vært: Peter Ingemann.

Sæson 2007 
Vært: Peter Ingemann.

Sæson 2008 
Vært: Peter Ingemann.

Sæson 2009 
Vært: Peter Ingemann.

Sæson 2010 
Vært: Peter Ingemann.

Sæson 2011 
Vært: Peter Ingemann.

Sæson 2012 
Vært: Peter Ingemann.

Sæson 2013 
Vært: Peter Ingemann.

Sæson 2014 
Vært: Christian Degn.

Sæson 2015 
Vært: Christian Degn.

Sæson 2020 
Vært: Tina Müller.

Fra denne sæson ændres konceptet, så der ikke længere er samme udskifting af deltagere på hvert hold. Holdene skal nu kun gætte værdien på to boliger, så det passer med formatet på 30 minutter i stedet for 45 minutter.

Desuden præsenteres de bydende for en række forskellige parametre, som skal resultere i et bud, inden de ser boligen. Undervejs er der også en quiz, hvor der er mulighed for at vinde en ekstra forklaring, som måske kan hjælpe, når de skal give deres endelige bud.

Hammerslag
Claudius Buchanan

Claudius Buchanan (født 12. marts 1766 i Glasgowegnen, død 9. februar 1815) var en skotsk missionsorganisator. 

Efter nogle gærende ungdomsår drog Buchanan til Indien som det ostindiske kompagnis kapellan i Kalkutta (1797) og søgte med støtte af generalguvernøren, den senere lord Wellesley, at virke for kristendommens indgang i Indien, hvor kompagniet hidtil havde lagt alle hindringer i vejen for hedningemission og kun tilladt gudstjeneste for englændere. Det lykkedes Buchanan efter megen modgang og under kraftig modstand at få parlamentet til at sætte et kirkeligt arbejde i gang i Indien. Selv oversatte han det Nye Testamente på persisk og hindustani.

Kilder 

  

Missionærer fra Storbritannien
Præster fra Skotland
Briter i 1700-tallet
Briter i 1800-tallet
Mæander (flertydig)

En mæander er et vandløbs slyngning.

Mæander kan også henvise til:
 Den store mæander - flod i lilleasien
 Den lille mæander - flod i lilleasien
 Mæander (kunst)
 Mæander (matematik)
Alexander Buchan

Alexander Buchan (født 11. april 1829 i Kinneswood, Kinross, død 13. maj 1907 i Edinburgh) var en Britisk meteorolog.

Buchan blev 1860 sekretær ved det skotske, meteorologiske selskab. Blandt hans arbejder skal nævnes den banebrydende afhandling om lufttrykkets fordeling og de
fremherskende vindretninger på jordens overflade i Transactions of the Royal Society (bind 25). Buchan skrev også om lufttrykkets daglige periode med mere og udgav kort over isobarer og isotermer. En meteorologi af Buchan er oversat og delvis omarbejdet af Hugo Hildebrandsson (Uppsala 1874).

Kilder 

 

Videnskabsfolk fra Skotland
Faglitterære forfattere fra Skotland
Meteorologer fra Skotland
Engelsksprogede forfattere
Briter i 1800-tallet
Briter i 1900-tallet
Büyük Menderes

Büyük Menderes () er en flod i det sydvestlige Tyrkiet. Menderes udspringer i den vestlige del af det centrale Tyrkiet nær Dinar før den flyder mod vest gennem Büyük Menderes-graven indtil den udmunder i det Ægæiske Hav i nærheden af den gamle Ioniske by Milet.

Navn 

I oldtidshistorisk sammenhæng omtales floden Den store Mæander, græsk Μαίανδρος, Maíandros. Den har været navngivet i hvert fald siden antikken.

Ordet mæander er afledt fra græsk Maíandros - og mæander er et vandløbs slyngning.

Kilder/referencer

Se også 
 "den lille Mæander"

Eksterne henvisninger 

Vandløb i Tyrkiet
Küçük Menderes

"Küçük Menderes" (tyrkisk Küçük Menderes, græsk Κάϋστρος (heraf de alternative betegnelser Kaystrios, Kaystros), i oldtidshistorisk sammenhæng også Den lille mæander) er en større flod i lilleasien Den har været navngivet i hvert fald siden antikken. "Den store Mæander" udmundede i det Ægæiske hav ved oldtidsbyen Efesos.

"Den store Mæander" og "den lille Mæander" havde det slyngede forløb, som ordet mæander sandsynligvis stammer fra.

Vandløb i Tyrkiet
Andrew Buchanan, 1. baronet

Sir Andrew Buchanan, 1. baronet (født 7. maj 1807, død 12. november 1882) var en engelsk diplomat. Han var far til George Buchanan.

Buchanan indtrådte 1825 i den diplomatiske tjeneste, var 1841—1844 legationssekretær i Firenze og 1844—1851 i Sankt Petersborg. Han blev februar 1853 sendemand i København, hvor han 1856 deltog i Sundtoldkonferencen, men forflyttedes herfra april 1858. Buchanan, var endelig ambassadør i
Sankt Petersburg 1864—1871 og i Wien 1871—1877. Han blev ved sin afgang 1878 ophøjet til baronet.

Kilder 

 

Ambassadører fra Storbritannien
Briter i 1800-tallet
George Buchanan (humanist)

George Buchanan (født 1506, død 28. september 1582) var en skotsk forfatter.

Buchanan blev efter sin fars død i sit 14. år af sin onkel sendt til Paris, hvor han gjorde store fremskridt, navnlig i latin og vendte efter onklens død tilbage til Skotland. Her studerede han ved universitetet i St Andrews, men drog allerede 1525 igen til Paris, hvor han sluttede sig til reformationens ideer. 1526-1529 virkede han som lærer i grammatik (i ordets oprindelige betydning) ved kollegiet Sankta Barbara i Paris, men vendte som hovmester for den unge skotske jarl af Cassilis tilbage til sit fædreland. Her blev han hovmester for Jakob V's uægte Søn, jarlen af Murray; men på grund af to satiriske digte mod munkene (Somnium og Franciscanus) blev han kastet i fængsel. Efter at være undsluppet, levede Buchanan tre år i Bordeaux, hvor han skrev to latinske tragedier; i nogen tid underviste han den senere berømte Montaigne. I 1547 blev Buchanan af kong Johan III kaldet til Coimbra; men hans frisindede anskuelser pådrog ham atter gejstlighedens forfølgelser, og han måtte tilbringe lang tid i inkvisitionens fængsler og blev derpå indespærret i et kloster. Her skrev han sin udmærkede latinske oversættelse af Salmerne. Efter sin frigivelse begav Buchanan sig til England, i 1553 til Frankrig, hvor han i fem år var lærer for marskallen af Brissacs søn. I den tid udarbejdede han sit store læredigt De sphaera. I 1560 kom Buchanan tilbage til Skotland, hvor han fandt forholdene så forandrede, at han åbenlyst kunne træde over til protestantismen. I 1565 begav han sig atter til Frankrig; men 1566 kaldte Maria Stuart ham til Skotland, hvor hun betroede ham høje embeder. Ved opstandens udbrud sluttede Buchanan sig dog til dronningens fjender og skrev et smædeskrift De Maria Scotorum regina. Derefter blev han hovmester for prins Jakob, men levede senere fjernt fra hoffet og døde i fattigdom. Hans værk De jure regni apud Scotos (1579) forsvarede folkeretten; men berømt blev hans Rerum scoticarum historia (1582), som er skrevet på god latin, men er meget partisk. Buchanans autobiografi udkom i Frankfurt a. M. 1608, hans samlede skrifter i Edinburgh 1708 og i Leyden 1725.

Kilder 

  

Renæssancehumanister
Historikere fra Skotland
Dramatikere fra Skotland
Latinske forfattere
Personer fra renæssancen
Briter i 1500-tallet
Mæanderbort

Mæander eller mæanderbort er en bort med en sammenhængende streg, som slynger sig rundt og frem og tilbage.

Eksempler 

‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗╔══╗╔══╗╔══╗╔══╗╔══╗╔══╗╔══╗╔══╗╔══╗╔══╗╔══╗╔══╗╔══╗╔══╗╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝╚╗╔╝═╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚═¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯

__╔══╗╔══╗╔══╗╔══╗╔══╗╔══╗╔════╗╔══╗╔══╗╔══╗╔══╗╔══╗╔══╗╚═╗║╚═╗║╚═╗║╚═╗║╚═╗║╚═╗║╚═╗╔═╝║╔═╝║╔═╝║╔═╝║╔═╝║╔═╝║╔═╝══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══╝╚══¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗‗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╔╗╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚╝╚¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯¯
════════════════════════════════════════════════════════════════╗ ╔════════════╗ ╔════════════╗ ╔════════════╗ ╔══════════╗ ║ ║ ╔══╗ ╔═══╗ ║ ║ ╔══╗ ╔═══╗ ║ ║ ╔══╗ ╔═══╗ ║ ║ ╔══╗ ╔═╔═╬═╝ ║ ║  ║ ║ ╔═╬═╝ ║ ║  ║ ║ ╔═╬═╝ ║ ║  ║ ║ ╔═╬═╝ ║ ║  ║ ║ ║ ╚═══╝ ╚══╝ ║ ║ ╚═══╝ ╚══╝ ║ ║ ╚═══╝ ╚══╝ ║ ║ ╚═══╝ ╚══╝ ║ ╚════════════╝ ╚════════════╝ ╚════════════╝ ╚════════════╝ ════════════════════════════════════════════════════════════

Ornamenter som muligvis er afledt af mæander 
Det er muligvis fra naturfænomenet mæander, at man har dannet et ornamentmønster, også kaldet det mæander, hvor de buede slyng er erstattet af retvinklede knæk på lige linjer. Mønstret ses på masser af keramik fra den græsk-romerske oldtid. Ofte kaldes mønstret derfor også à la grecque-bort eller mæanderbort.

Hvis man sammenligner med de keltiske spiralslyng-ornamenter,  kan der dog anes en anden baggrund for mæanderborten. I så fald skal  betegnelsen nok tolkes som et senere tilføjet navn for et mønster, der  fandtes i forvejen, eller at floderne i oldtiden havde navn efter et  mønster som alle kendte.

Mæanderbort galleri 

Kunst
Mønstre
Pyntning